Mich wundert ob verdorben si
Mich wundert ob verdorben si
milte trúwe· steter mv̊t·
hvsere vnd da bi rehtú tugent·
vnd gv̊t bescheidenheit·
ich sůch eht adel schanden vri·
wa vinde ich ere vnd da bi gůt·
wa vinde ich alter oder ivgent·
an argen kvnterpfeit·
die da die besten solten wesen·
die wen vns leider werden gar die boͤsten·
wie sol dú varndú diet genesen·
wes sol sich kvnstricher gernder trosten·
sit rich herren alte wat·
wib vischer scherer mvrer went vslissen·
min mv̊t gegen in vf strafen stat·
ich wil den argen missetat verwissen·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse